ועדת המדע והטכנולוגיה, כנסת 20, פרוטוקול מספר 125, 2017-07-03 12:00

אורי מקלב: צהריים טובים, אנחנו היום יום שני, ט' תמוז התשע"ז, 3.7.17.

אורי מקלב: אנחנו מתכבדים לפתוח דיון בוועדת המדע והטכנולוגיה בנושא הצגת מערכת "שירת הים" – מיחשוב המועצות הדתיות בישראל.

אורי מקלב: המנכ"ל נמצא פה, עובדים, ממשל זמין.

אורי מקלב: אומר כך – לוקח לי זמן.

אורי מקלב: מאות-אלפים עדיין במדינת ישראל אומרים: משרד הדתות, אבל לא יודעים שהיום המשרד כבר נקרא המשרד לשירותי דת.

אורי מקלב: אני חושב שהתוכן והשם אומרים את מהות המשרד – המשרד לשירותי דת, ואין כמו מערכת שירת הים כנראה, שמאוד מציפה ומאוד משקפת את מערכות שירותי הדת שהמשרד נותן.

אורי מקלב: אנחנו כרגיל בוועדות שלנו, מטבע הדברים, עסוקים בפיקוח, בבקרה, אולי לדון בחסר, בחצי הכוס הריקה יותר – מה אין.

אורי מקלב: על שולחננו הדרישות, ודווקא היום אנחנו שמחים – ישיבה בהחלט שמחה, רגועה, שאנחנו מבקשים מכם להציג בפנינו את מערכת שירת הים, שבעצם מביאה בתוכן שירותי הדת שהמשרד לשירותי דת נותן לתושבים, לאזרחי מדינת ישראל.

אורי מקלב: לפני הישיבה ישבנו בחדר הוועדה, שאלנו איך גלגולו של דיון היה, איך התחיל הדיון, ממה הוא התחיל.

אורי מקלב: חשוב לנו לעשות את זה, טוב שנעשה את זה.

אורי מקלב: יש משרד שאולי סובל מדימוי – אחד המשרדים שסובל מדימוי לא טוב זה המשרד לשירותי דת.

אורי מקלב: יש הרבה מלינים לא בגלל השירות המקצועי והטוב שיש שם אלא בגלל – לפעמים זה הבדלי השקפה, אז המשרד לשירותי דת מחויב להלכה היהודית ומחויב לחוקים, לא כולם, מוצא חן בעיניהם ההתנהלות, ואז המשרד הוא הכתובת, אבל אנחנו יודעים שמעבר לוויכוחים פוליטיים ו-וויכוחים כאלה ואחרים שיש, יש עבודה של עובדים מסורים, שנותנים לכולם שירותים טובים בצורה מקצועית מאוד ובצורה חדשנית.

אורי מקלב: הקדמתם הרבה משרדים במתן השירות הממוחשב והממוקן שאתם נותנים.

אורי מקלב: מערכת שגם ידידותית, גם מקיפה, גם מקצועית.

אורי מקלב: גאוות המשרד בשירות שהם נותנים, בסנכרון בין כל המשרדים בשפה אחת, אבל זה גם נחוץ לשיפור השירות.

אורי מקלב: אני חושב שזה גם – ולכן אני רואה זכות, שהצגת הדברים תהיה כאן בוועדה, בשינוי של הדימוי והסטיגמות שיש.

אורי מקלב: הקירות של הכנסת לא פעם סופגים ביקורת על דברים שמתנהלים דרך המשרד, בשירותים, בנושא כשרות, בנושא קבורה, רישום נישואים.

אורי מקלב: הנה ההזדמנות שלכם להציג את הדברים, איך אתם כל הזמן חותרים ופועלים לשיפור השירות.

אורי מקלב: צריך לומר שהשירות שאתם נותנים הוא לא רק שירות טוב, נעים, מסביר פנים ושירות זמין ואמין, אלא יש פה גם אחריות גדולה מאוד.

אורי מקלב: חלק מהצרכנים של השירות הזה יש להם סמיכות דת, באחריות של כשר אני – מאשר אותו, שבאמת מאחורי זה עומדת מערכת אחריות מאוד גדולה.

אורי מקלב: אנחנו גם בעניין הזה חשבנו שנכון לעשות את זה גם לעוד משרדים, אבל אתם די ראשונים בעניין הזה.

אורי מקלב: פעם היתה לנו מחשבה שמשרדים יציגו בפנינו, בחוקים ובדיונים אחרים, אבל לא כמכלול אחד, שאנחנו הקדשנו דיון שלם.

אורי מקלב: הייתי חייב לספר לכם איך התגלגלו השיחות.

אורי מקלב: הזמנו לראות את המערכת מתוך דיונים שהיו פה, דיונים שהגורמים המקצועיים משבחים אותה, שלא קשורים דווקא למשרד, ואז אנחנו הצענו שבמקום שנבוא אליכם, ראוי וגם יש חשיבות שאתם תבואו לכנסת להציג את זה.

אורי מקלב: אתם הבעתם נכונות מיידית, לא היינו צריכים ללחוץ עליכם.

אורי מקלב: אתם מתגאים במערכת הזאת, ולכן הזמן הוא לרשותכם.

אורי מקלב: אתן לך, אדוני המנכ"ל להציג.

אורי מקלב: אני מבין שיש גם מצגת.

<עודד פלוס: יש גם מצגת וגם המערכת עצמה.

<עודד פלוס: אדוני היושב-ראש, בוקר טוב לכולם.

<עודד פלוס: קודם כל אני מודה ליושב-ראש על הדיון הזה ועל האפשרות שלנו להציג את המערכת.

<עודד פלוס: ברשותך, אני רוצה לדבר מילים כלליות, ולתת את הבמה לאנשי המקצוע, כי אנחנו נמצאים בוועדת המדע והטכנולוגיה, אז פה צריך פחות לדבר ויותר להראות ולהציג את היכולת שלנו לעשות שימוש בכלי הטכנולוגיה לטובת שירותי הדת.

<עודד פלוס: אנחנו אכן נהנים מתדמית לא טובה, והיא משהו שאנחנו לא זכאים לה.

<עודד פלוס: יש לא מעט ארגונים, לא מעט אנשים שמסיבות כאלה ואחרות, בעיקר מבורות, גיבשו לעצמם דעה.

<עודד פלוס: אתמול הייתי בדיון, באתי לזירת התגוששות במכון הישראלי לדמוקרטיה, וכולנו מבינים רק מהשם של המכון מה תפישת העולם הראשונית שלהם.

<עודד פלוס: התקיימו מספר פאנלים.

<עודד פלוס: ראיתי שאנשים שבויים בסטיגמות, בדעות קדומות.

אורי מקלב: אני חייב כאן להעיר – אני זכיתי כחבר כנסת מצטיין מטעמם.

<עודד פלוס: אני לא נגדם, אבל היו שם חלק מהנוכחים שהיו שבויים בדעות קדומות, וקשה מאוד לבטל את הדעות הקדומות האלה.

<עודד פלוס: אתן דוגמה.

<עודד פלוס: היתה שם שאלה לגבי רמת השירות שאנחנו נותנים.

<עודד פלוס: הבאתי אסמכתא.

<עודד פלוס: אנחנו אוהבים לדבר באסמכתות, ותכף נשמע פה על מקום ראשון בתחרות שניהל אותה משרד ראש הממשלה על איכות השירות, שלא אני הזמנתי אותה אלא הזמינו אותי, ויצאו אנשים ממשרד ראש הממשלה, ועשו ביקורת במועצות הדתיות ואצלנו, ובסופו של יום הציון שקיבלנו היה המקום הראשון.

<עודד פלוס: שלחו לי את זה תוך כדי הדיון לסמארטפון, אבל ראיתי את זה מאוחר ולא יצא לי להראות את זה לאנשים.

<עודד פלוס: הפרס הזה מעיד על כל ההתנהלות שלנו, על כל העשייה שלנו.

<עודד פלוס: אני רוצה לחדד נקודה – מילות סיום שהיו לי בפאנלים שם, וזה מה שאמרתי, ואני אומר את זה לעובדים ולראשי המועצות הדתיות ולכל עובדי המערכת של שירותי הדת.

<עודד פלוס: התפקיד שלנו הוא כפול.

<עודד פלוס: אם פקיד בעיריית ירושלים לא עושה את תפקידו כהלכה, לא מקבל שירות, אז הוא יוצא מאוכזב.

<עודד פלוס: חיכה לקבל התייחסות של מחלקת הארנונה תוך זמן קצר, וחיכה שעה בתור.

<עודד פלוס: אצלנו הדברים הם הרבה יותר עמוקים.

<עודד פלוס: המשמעות היא הרבה יותר עמוקה אצלנו, כי לפעמים בעקבות מפגש לא נעים עם מערכת אדם משנה את ההשקפה שלו לגבי התנהגות, כלומר אם אנחנו היום נמצאים בזוג שבא להינשא, והיחס שהוא מקבל הוא לא טוב, או השירות שהוא מקבל אינו מספיק מהיר, הוא פשוט יעזוב את המסגרת שלנו, וילך ויקיים מערכת של זוגיות שהיא לא מערכת זוגיות הלכתית, וכולנו יכולים לנחש לאן הדברים הללו יתגלגלו.

<עודד פלוס: אני חושב שהאחריות שלנו היא לא אחריות של משרד רגיל; היא אחריות שבסופו של דבר הפעילות שאנחנו עושים והשיפור שאנחנו עושים והשירות שאנחנו נותנים בסופו של יום יכול לייצר תמונות מצב שאני אפילו לא רוצה לדבר עליהן בקול רם, אבל אני חושב שליושב-ראש ולכל הנוכחים פה זה ברור, לאן דברים כאלה יכולים להתגלגל ולהגיע.

<עודד פלוס: אנחנו רואים את כל הדיונים שאנחנו מנהלים היום, שחברי הכנסת מנהלים על סוגיית מתווה הכותל, או הדיונים שניהלנו על סוגיית המקוואות, ושליושב-ראש היתה תרומה מאוד-מאוד חשובה.

<עודד פלוס: זה לא נגמר בכותל, כן או לא; כולנו חושבים מה יהיה הלאה, לאן זה מתגלגל, כי יש לנו נקודות השוואה.

<עודד פלוס: אנחנו יכולים כולנו לראות מה קורה מעבר לים, איך ההתנהלות, ברגע שהשירותים לא כמו שצריך או ברגע שיש כל מיני אנשים שמנסים לקחת את השירות ולהוביל אותו לכל מיני כיוונים לא רצויים, לאן הדברים האלה מתגלגלים.

<עודד פלוס: אני פוחד אפילו לדבר עליהם, כדי לא לתת רעיונות למישהו.

<עודד פלוס: לכן המשימה שנטלנו על עצמנו כמשרד זה לראות איך אנחנו הופכים את השירות ליותר ידידותי, יותר מזמין.

<עודד פלוס: שאנשים אפילו לא יעלו על דל מחשבתם את האפשרות לומר: לא נותנים לי פה שירות טוב – אני לא רוצה שירות, ואני מוביל את העניין לכל מיני כיוונים.

<עודד פלוס: אני זוכה לגזור סרט של עבודה שעשו קודמיי, וצריך לשים את הדברים הללו על השולחן.

<עודד פלוס: זה היה בתקופת השר מרגי, ואחרי זה קידם את זה סגן השר בן-דהאן.

<עודד פלוס: כשאנחנו באנו עם התוכנית, והתוכנית כבר היתה בשלבים מאוד-מאוד מתקדמים – הושקע סכום כסף מאוד משמעותי – התחיל שיח בתוך המערכת הפנימית שלנו – אני מדבר מול המועצות הדתיות – לגבי הצורך של המערכת, והיה פחד, כמו בכל מערכת מחשוב, כולנו יודעים שכל מקום שמנסה להטמיע מערכת מחשוב, יש חשש.

<עודד פלוס: העובדים חוששים, ואני כעורך דין, היתה המערכת שהכניסו נט המשפט.

<עודד פלוס: אנחנו כעורכי דין, במיוחד אלה הוותיקים, חששנו מהמערכת.

<עודד פלוס: אנחנו בקושי רגילים, אנחנו פחות חשופים למערכת הזאת, ואמרנו: היא תמוטט אותנו.

<עודד פלוס: לא נדע להפעיל אותה, לא נדע להשתמש.

<עודד פלוס: היום אני חושב שאין עורך דין שיודע איך לתפקד בלי המערכת הזאת.

<עודד פלוס: אתה מקושר און ליין, יכול להגיש מסמכים דרך המערכת.

<עודד פלוס: אתה לא צריך להתרוצץ עם שליחים, וברגע האחרון, ואז אמר לי שר חשוב במדינת ישראל: תהיה מנכ"ל מצטיין, ותגיד שאתה מפסיק את הפרויקט.

<עודד פלוס: אמרתי: אבל הוא השקיע כסף.

<עודד פלוס: הוא אמר לי: האוצר יברך אותך שאתה מחזיר כסף לאוצר.

<עודד פלוס: ואני חייב לומר שעשינו דיונים, ואמרנו: אנחנו חייבים להפיג את אותם חששות.

<עודד פלוס: קיימנו דיונים גם עם המועצות הדתיות וגם בתוכנו פנימה, ואמרנו: בואו ננסה לייצר את הפלטפורמה, והדיונים האלה לא נגמרו, אגב.

<עודד פלוס: היום נציג לכם חלק מהמודולים שפיתחנו, אבל יש עוד מודולים שאנחנו כרגע מפתחים אותם, ואנחנו רוצים לעשות את זה בצורה שאנשים לא יחששו, כי אם הם יחששו, הם לא ישתמשו, ואם הם לא ישתמשו, חבל על ההשקעה שלנו.

<עודד פלוס: זה המאמץ שאנחנו משקיעים – גם לפתח מערכת שהיא טובה וגם להסיר את החששות.

<עודד פלוס: אנחנו משקיעים בזה לא מעט אנרגיה.

<עודד פלוס: מאחר שחשוב שאדוני היושב-ראש יראה את המערכת – חבל שלא באו ח"כים נוספים, אבל אני בטוח שהיושב-ראש יידע להעביר את זה הלאה.

אורי מקלב: יש צוות פה, אז יש חשיפה כללית, יש עובדים, הדיון בשידור, יש הרבה אורחים.

<עודד פלוס: אז הייתי רוצה להעביר את רשות הדיבור.

<עודד פלוס: יש לנו פה לא מעט שותפים.

<עודד פלוס: לא אנקוב בשמם, כי אני לא רוצה לפגוע באף אחד.

<עודד פלוס: הם יושבים פה, חלקם, אני מניח, תוך כדי הסקירה וההצגה הם יציגו את הדברים.

<עודד פלוס: אני מודה להם.

<עודד פלוס: אני חושב שבלי המעורבות של כל האנשים האלה, שלא מניתי את שמם, דבר לא היה יוצא לדרך, ואני חייב להודות גם לרשם המועצות הדתיות, שחלקם יושבים פה, על הפתיחות והנכונות.

<עודד פלוס: כפי שאמרתי קודם, בלי הנכונות והפתיחות שלהם גם בשלב האפיון לא היינו מצליחים להתקדם; ודאי בשלב ההטמעה שבו אנו נמצאים כרגע.

אורי מקלב: תודה רבה על הכנות ועל ההצגה של הדברים.

אורי מקלב: זה בא מתוך הלב – גם האחריות שאתם מרגישים ובעיקר הפעילות שאתם עושים למען שינוי הדימוי של המשרד לשירותי דת.

אורי מקלב: אני מאוד מזדהה עם הדברים, כי באנו לראות את החלק המקצועי של המערכת.

אורי מקלב: אנחנו כל הזמן פועלים למען זה – נמצא פה יאיר פרנק, משרדים שונים, שהוא ראש התקשוב הממשלתי.

אורי מקלב: אנחנו רואים הרבה חסר, הרבה משרדים שהממשק עם הציבור הוא גדול, והציבור לא מקבל את השירות שמגיע לו, והנה, לנו יש מה להראות, חצי הכוס המלאה.

אורי מקלב: זו פעילות חשובה, דבר שבשבילו אנחנו נמצאים פה, אבל אי-אפשר גם להתעלם – ולא סתם ביקשנו מכם לבוא – אמרת – הדימוי, שלא פעם מתחיל פה בכנסת.

אורי מקלב: אני לא חוקר למה הדימוי הזה.

אורי מקלב: בהחלט יכול להיות שיש כאלה שמבינים - הכול כמובן מבורות וחוסר ידע שמנעו מאנשים רבים לדעת.

אורי מקלב: חושבים שאם ההלכה היא עתיקה ו-וותיקה ושונה, גם השירות צריך להיות בהתאם.

אורי מקלב: אם ההלכה ניתנה לפני כמה אלפי שנים, גם השירות צריך להיות בהתאם.

אורי מקלב: אנחנו יודעים שלא כך.

אורי מקלב: צריך לתת שירות חדשני וטכנולוגי וידידותי ונגיש.

אורי מקלב: אין ספק שהמשרד – והצטרפה חברת הכנסת עליזה לביא – אין הרבה משרדים שהפניות הן לא רק מציבור המקבלים או המשתמשים, לטוב ולמוטב, אלא יש גופים לא מעטים שנותנים שירותים מתחרים, ומנסים כך קודם כל להבליט, מדוע השירות שלהם יותר טוב, אבל על הדרך רוצים להכפיש ולהשמיץ את השירותים שאתם נותנים.

אורי מקלב: לחלק מהגורמים יש עניין להשחיר את פניה של הרבנות, של שירותי הדת.

אורי מקלב: זה חלק מאסטרטגיה של אותם גופים, ובסופו של דבר הדימוי נפגע.

אורי מקלב: לכן כשאנחנו היום מתוך רצון, אתם מביאים את היכולת שלכם לתת שירות טוב לציבור, והחידוש הוא שזה לא שירות שהמשרד נותן ישיר, אלא המשרד שנותן שירות דרך לא מעט שלוחות, שזה במקרה הזה המועצות הדתיות, הרבנות, גופי הקבורה, שהן נקודות קצה, חלק גופים גדולים יותר, חלק גופים קטנים יותר, והקשר בין כולם ודאי עושה טוב למערכת.

אורי מקלב: לכן גם החלק של הדימוי הוא מאוד-מאוד חשוב.

אורי מקלב: בשלב הזה אבקש את המצגת – היא לא ארוכה.

<ליאור אשכנזי: אני ליאור אשכנזי, אני מנהל אגף מערכות מידע וסייבר במשרד לשירותי דת, ומנהל פרויקט שירת הים מטעם המשרד, מנהל משותף יחד עם סמנכ"לית המשרד.

<ליאור אשכנזי: יושבים פה גם נציגים נוספים, נציגי מועצות דתיות.

<ליאור אשכנזי: קודם כל, מה הרעיון.

<ליאור אשכנזי: נדבר על זה בריצה.

<ליאור אשכנזי: המשרד לשירותי דת, כפי שאתם יודעים, נותן שירותי דת לציבור במדינת ישראל – קבורה, נישואין, מקוואות, עירובין, כשרות.

<ליאור אשכנזי: כל הנושאים הללו, אנחנו מריצים אותם, ונמצאים בתוך המערכת שלנו.

<ליאור אשכנזי: לקחנו את הסטטוס בתחילת הדרך, ב-2010.

<ליאור אשכנזי: בדקנו מה קורה שם.

<ליאור אשכנזי: כשנכנסנו למשרד, רצינו לבדוק מה התהליכים שקורים בתוך המועצות הדתיות.

<ליאור אשכנזי: כל מועצה פעלה בנפרד, כל מועצה בנושא שלה.

<ליאור אשכנזי: לא היה קישור בין מועצות, לא היתה הנהלת חשבונות, אין תהליכי רכש.

<ליאור אשכנזי: התהליכים עצמם לא היו מוסדרים.

<ליאור אשכנזי: שימו לב שהטכנולוגיה שבדקנו – בדקנו את כל המועצות הדתיות, לראות מה המצב הטכנולוגי שלהן.

<ליאור אשכנזי: היו שלוש תוכנות שרצו בשוק, רובן היו בפיתוחים עצמאיים שלהן.

<ליאור אשכנזי: תוכנות שלא התקשרו לשום מערכות חיצוניות, אין תהליכים וסטטוסים.

<ליאור אשכנזי: במערכת, ברגע שלא היתה מקושרת, לא יכולנו לתת אישורי רווקות, לא יכולנו לפתוח תיקים, פתיחת אזורי הרישום, לא היתה אפשרות כזאת, לא היתה אפשרות להציג את תעודת הכשרות לרשמי הנישואין.

<ליאור אשכנזי: נכון להיום, המצב הזה קיים.

<ליאור אשכנזי: נשים לב שצינורות האספקה היום לציבור – רובם היו בפקסים, במיילים, בחוברות, בעלוני מידע בבתי כנסת.

<ליאור אשכנזי: לא היו תשתיות מקוונות, ולא ראינו את התשתיות מוצגות בפני הציבור עצמו.

<ליאור אשכנזי: החזון של המשרד עולה כחזון הבטחת שירותי דת לכל אזרח יהודי בישראל על הצד המקצועי והאיכותי שניתן להציג.

<ליאור אשכנזי: לקחנו את זה לקצה.

<ליאור אשכנזי: הטכנולוגיה לקחה קודם כל את החזון, את התהליכים שקרו בתוך המשרד ובתוך הממשלה.

<ליאור אשכנזי: אספר על גיבוש האסטרטגיה.

<ליאור אשכנזי: קודם כל האסטרטגיה שלנו היתה ליצור תשתית אחידה, שמועצה א' תדבר עם מועצה ב', שמועצה ברמת הגולן ומועצה באילת יוכלו לדבר ביניהן, ויוכלו להתקשר ביניהן – לראות את הנתונים, לפתוח תיק נישואים במקום X, ולקבל את הנתונים במקום Y. תהליכי עבודה אחידים.

<ליאור אשכנזי: שמנו לב שתהליכי עבודה בתוך המועצות הדתיות היו לא אחידים מבחינת כל מועצה ומועצה.

<ליאור אשכנזי: מועצה גדולה לא התנהגה כמועצה קטנה, ולהפך.

<ליאור אשכנזי: ניהול ובקרה עצמית – לא היתה יכולת ניהול ובקרה לתוך יושבי-ראש המועצה הדתית.

<ליאור אשכנזי: לא היתה להם יכולת ניהול ובקרה, הם לא ידעו את הכמויות שקיימות אצלם.

<ליאור אשכנזי: הם ידעו ודאי את הכסף שנכנס, את כל התהליכים האלה, אבל התוכנה שינתה לנו את הנתונים הללו.

<ליאור אשכנזי: שירותים דיגיטליים לציבור.

<ליאור אשכנזי: כל הנתונים הדיגיטליים בתוך שירת הים מפורסמים היום לציבור.

<ליאור אשכנזי: יש אפשרות להתחיל את תהליך הנישואין בכלל באינטרנט – תכף נציג לכם את זה.

<ליאור אשכנזי: יש תהליך של ביטול הפרסום בעיתון.

<ליאור אשכנזי: אנחנו מפרסמים הכול באתר אינטרנט ייעודי, ולאחר זמן החופה זה נמחק.

<ליאור אשכנזי: יש הצגה של תעודות הכשרות באופן דיגיטלי.

<ליאור אשכנזי: תעודת כשרות מוצגת באופן דיגיטלית.

<ליאור אשכנזי: הסרת הכשרות מודעת באופן אוטומטי לכלל המערכות.

<ליאור אשכנזי: הכול מקושר, הכול מחובר.

<ליאור אשכנזי: אנחנו מערכת אחת, שמדברת עם כולם.

<ליאור אשכנזי: פרואקטיביות לתוך המועצה הדתית ופרואקטיביות אל מול המשרד – זה משהו שקורה.

<ליאור אשכנזי: נרוץ לגיבוש האסטרטגיה.

<ליאור אשכנזי: שים לב, אדוני היושב-ראש, שהתהליך של יציאה מחזון למציאות לוקח בממשלה כחמש שנים.

<ליאור אשכנזי: מרגע שאנחנו מגבשים את התהליך ועד הרגע שאנחנו יוצאים לדרך עם מכרז או עם תוכנה, לוקח כחמש שנים.

<ליאור אשכנזי: אנחנו לא מדברים על תוכנת חומש – חמש שנים להתחלת פעולה, כלומר אנחנו צריכים תוכנת עשר כדי להתחיל לעבוד, לדעתי, לצמצום זמני הבירוקרטיה – יציל הרבה מערכות ממשלתיות.

<ליאור אשכנזי: מימוש האסטרטגיה.

<ליאור אשכנזי: לקחנו לימוד מצב קיים.

<ליאור אשכנזי: עברנו מועצה-מועצה.

<ליאור אשכנזי: היו כ-132 מועצות דתיות, אזוריות, מקומיות.

<ליאור אשכנזי: היינו בכל המועצות, אני ושלומי, מנהל הטכנולוגיות שלי.

<ליאור אשכנזי: ביקרנו בכל המועצות, היכרנו את האנשים, את התשתיות.

<ליאור אשכנזי: ראינו את המועצה, שדרגנו את כל התשתיות במועצה הדתית ברמת הכבל.

<ליאור אשכנזי: נכון להיום המועצות הדתיות נמצאות בטופ טכנולוגיה.

<ליאור אשכנזי: יש להם המחשבים הכי חדישים.

<ליאור אשכנזי: זה משרד ללא נייר – הם קיימים הכול בדפים דיגיטליים.

<ליאור אשכנזי: אנחנו חותמים על פד דיגיטלי כמו בסופר.

<ליאור אשכנזי: אישרנו את התהליך בוועדה עליונה, שזה היה קודמה-קודמה של העיר, מדברים על כמה שנים אחורה.

<ליאור אשכנזי: תהליך התקצוב מול משרד האוצר הוא גם תהליך מאוד ארוך – מה פתאום, מה אתם עושים, לא יכול להיות.

<ליאור אשכנזי: נתנו להם להאמין בנו, ובאמת בסופו של דבר הם תקצבו אותנו בכמעט 40% מהבקשה המקורית, אבל אמרו לנו לצאת לדרך.

<ליאור אשכנזי: היה תהליך בסוף של המכרז והאפיון, ובסוף הקמנו את המערכת.

<ליאור אשכנזי: הקמנו מרכז מחשבים משודרג וחדש במשרד לשירותי דת באחת קומות המינוסים, כדי שיהיה מתוכנן לכל התהליך עצמו.

<ליאור אשכנזי: הרצנו פילוט, אמרנו: נעלה מודול-מודול.

<ליאור אשכנזי: אי אפשר לשים חבילה ענקית אחת לכל התהליך אצלכם.

<ליאור אשכנזי: אמרנו: נעלה את זה מודולרי, נתחיל לקבל פידבקים מתוך היושבי-ראש, המועצות, נעלה גרסאות כל פעם מחדש.

<ליאור אשכנזי: פרסמנו קריאה.

<ליאור אשכנזי: כמו שהמנכ"ל אמר, היה תהליך מאוד קשה של פחד מאח גדול, המנכ"ל יחזיר כסף לאוצר או לא יחזיר כסף לאוצר.

<ליאור אשכנזי: פרסמנו קריאה: תצטרפו אלינו, תראו אותנו.

<ליאור אשכנזי: התחילו אתנו כשבע מועצות במועצות הפילוט.

<ליאור אשכנזי: הבטחנו לממשלת ישראל שיהיו 60 מועצות דתיות עובדות עד 2017.

<ליאור אשכנזי: אני רוצה לומר היום לוועדה שאנחנו נמצאים ב-78 מועצות דתיות, ואנחנו בחודש יולי, כלומר קצב הגדילה שלנו מטורף.

<ליאור אשכנזי: ממש רץ קדימה.

עליזה לביא: המועצות פונות אליכם?

<ליאור אשכנזי: כן.

<ליאור אשכנזי: שולחות צוותי הצטרפות, מתחייבות עם עורך דין שזה התהליך.

<ליאור אשכנזי: יש לנו כמעט 100 בקשות הצטרפות, כלומר עד סוף השנה הקלנדרית נגיע ל-100 מועצות דתיות, ובעזרת השם, עד אמצע 2018 נגיע לכל המועצות הדתיות שעובדות בשירת הים.

<ליאור אשכנזי: הכנו ערכה למועצה הדתית, שמתחברים אלינו, ערכה שנותנת את כל הנתונים ואומרת את התהליך עצמו ואיך זה קורה.

<ליאור אשכנזי: שימו לב איך זה קורה: ששה ימים בשבוע יש לנו מוקד תמיכה שיושב בחברת מל"ם, הוא נותן ששה ימים בשבוע בשעות העבודה של המועצה הדתית תמיכה.

<ליאור אשכנזי: הם מתקשרים, מקבלים את הנתונים באופן אוטומטי.

<ליאור אשכנזי: עובדים שם מוקדנים שמכירים את התוכנה על בוריה, גם בחומרה, גם בתוכנה.

<ליאור אשכנזי: הם מטפלים בתקלות.

<ליאור אשכנזי: בזה אנחנו משתמשים בתוך הבית.

<ליאור אשכנזי: לקחנו משתמשים, לקחנו מדריכים.

<ליאור אשכנזי: אנחנו מדריכים את המשתמשים, את הרבנים בתוך הבית.

<ליאור אשכנזי: אני יודע שיש בקשה מהשר כמעט ל-70 רבני ערים שמבקשים לצאת בקורס מחשבים בעקבות שירת הים.

<ליאור אשכנזי: זה מולטי מהפכה.

<ליאור אשכנזי: יש בקשה של 70 רבני ערים היום לצאת לקורס מחשבים בעקבות שירת הים.

<ליאור אשכנזי: אני לא ציפיתי שזה יקרה, וזה קרה.

אורי מקלב: 70 מתוך כמה?

<ליאור אשכנזי: יש רבני ערים שהם צעירים.

אורי מקלב: רק רבני ערים?

אורי מקלב: רבני רושמי נישואין, כאלה?

<ליאור אשכנזי: רושמי נישואין מכירים את המערכת על בוריה, כי הם מקבלים הדרכה אישית.

<ליאור אשכנזי: יושבים אתם עד שהם מכירים הכול, אבל רבני ערים – פחות באינטראקציה.

<ליאור אשכנזי: חותמים על התעודה בסוף, זה ידני.

<ליאור אשכנזי: פחות באינטראקציה, הם מבקשים לצאת לקורס.

<ליאור אשכנזי: הכנסת שיפורים לפי שולחנות עגולים.

<ליאור אשכנזי: אנחנו מקשיבים לשטח, מבצעים שולחנות עגולים.

<ליאור אשכנזי: יש לנו קבוצת ווטסאפ פעילה שאנחנו כל הזמן מקשיבים להם.

<ליאור אשכנזי: אנחנו מקבלים את הנתונים מהם ומשדרגים גרסאות.

<ליאור אשכנזי: היום אהובה, מנהלת הפרויקט מטעם מל"מ, הכריחה אותי להעלות גרסה, שאנחנו צריכים לתת להם את הנתונים הקיימים.

<ליאור אשכנזי: המטרות של המערכת ברורות לכולם: יצירת התשתית, ההנגשה, שירות מרחבי לאזרח.

<ליאור אשכנזי: זה ברור לכולנו.

<ליאור אשכנזי: בסופו של דבר אנחנו רוצים לשים את הטכנולוגית.

<ליאור אשכנזי: אנחנו בעד לתת סביבה טכנולוגית, כי היא נותנת לנו שירות הרבה יותר טוב.

<ליאור אשכנזי: יכולת השיפור של המועצה הדתית כמובן היא לאין ערוך, והמשרד כרגולטור.

<ליאור אשכנזי: ניתן את זה טיפה במספרים: 3 שנות הקמה, 45 מיליון שקל תקציב כולל, כולל מע"מ, 132 מועצות דתיות, 2,000 משתמשים במועצות הדתיות, 600 גופי קבורה.

<ליאור אשכנזי: יש לנו רשיון קבורה דיגיטלי, כבד עובד בתוך המערכת.

<ליאור אשכנזי: התחלנו עם מועצות דתיות, ואנחנו רוצים לתת לכל גופי הקבורה להתחבר.

<ליאור אשכנזי: אנחנו עושים לכם היום תצוגת תכלית קטנה של הקבורה אצלנו במערכת שירת הים – תבינו את התהליכים.

<ליאור אשכנזי: תפוקות המערכת.

<ליאור אשכנזי: במשך חצי שנה 7,100 תיקי נישואין, תעודות נישואין הונפקו מהמערכת.

<ליאור אשכנזי: 900 תעודות כשרות הונפקו.

<ליאור אשכנזי: אנחנו נמצאים ברמלה, בנהריה, באשדוד.

<ליאור אשכנזי: אנחנו נמצאים במקומות מטורפים.

<ליאור אשכנזי: גם צילמנו לכם, אהובה גם הכינה לכם.

<ליאור אשכנזי: אפשר לסרוק את התעודה – תכף נעשה סריקה, ותראו את הנתונים.

אורי מקלב: 45 מיליון זה התקציב- - -

<ליאור אשכנזי: זה תקציב כולל.

<ליאור אשכנזי: כולל התשתיות, כולל העבודה, כולל ההתקנה, כולל היועצים, כולל המחשוב, כולל הכול.

אורי מקלב: זה תקציב הפתיחה?

<ליאור אשכנזי: זה התקציב הסופי.

<ליאור אשכנזי: פתיחה – ביקשנו כפול.

אורי מקלב: זה ניתן בכמה שנים?

<ליאור אשכנזי: זה ניתן לשלוש שנים, אבל משכנו את זה לחמש שנים, כי רוב העבודה אנחנו מבצעים בתוך הבית.

אורי מקלב: מה זה 2,000 משתמשים?

<ליאור אשכנזי: 2,000 משתמשים במועצות הדתיות.

<ליאור אשכנזי: 2,000 אנשים שיש להם שם משתמש – זה כשרות, נישואין, קבורה, מקוואות, עירובין, בתי כנסת.

<ליאור אשכנזי: זה ב-132 מועצות.

<ליאור אשכנזי: זה עדיין לא כולם.

<ליאור אשכנזי: אנחנו ב-78 מועצות דתיות עובדות.

אורי מקלב: 600 גופי קבורה?

<ליאור אשכנזי: כן.

<ליאור אשכנזי: בירושלים יש 18 גופי קבורה – חברה קדישא, ספרדים.

<ליאור אשכנזי: נמשיך – קיבוצים, מושבים.

<ליאור אשכנזי: תל-אביב, ראשון- - -

קריאה: אין 600 גופי בריאות.

<ליאור אשכנזי: יש 600 גופי קבורה.

<ליאור אשכנזי: יש 1,200 בתי עלמין.

<ליאור אשכנזי: אמרו לנו שהמשרד לשירותי דת הוא משרד קטן, נישתי.

<ליאור אשכנזי: אנחנו המשרד היחיד שנותן שירות ב-132 אתרים.

<ליאור אשכנזי: יש לי שירות ברכסים, בשלומי, במעלה יוסף ובמרום גליל.

<ליאור אשכנזי: לביטוח לאומי אין את זה, למשרד הפנים אין את זה.

אורי מקלב: 1,700 בתי עסק כשרים- - -

<ליאור אשכנזי: שכבר נמצאים בתוך המערכת.

אורי מקלב: ורק 900 תעודות כשרות?

<ליאור אשכנזי: הכניסו נתונים שיש תעודת כשרות שעדיין לא נגמרה, אבל הנתונים כבר נמצאים בתוך המערכת.

<ליאור אשכנזי: הונפקו במערכת 900 תעודות, וקיימים 2,700 בינתיים.

<ליאור אשכנזי: יש לנו כמעט 40,000 עסקים.

<ליאור אשכנזי: זה מודול שעלה לפני חודש.

אורי מקלב: הכשרויות שנכנסות לכאן זה רק כשרויות של מועצות דתיות?

<ליאור אשכנזי: כן.

אורי מקלב: לפעמים אני מסתובב בירושלים, אני קונה מאפה, והוא אומר לי: קיבלתי קנס, כי אין לי איך לשלם למועצה הדתית, ואני מקבל על זה קנס.

אורי מקלב: אמרתי לו: לא רק שאני לא יכול לעזור לך – אני תומך במהלך הזה.

<ליאור אשכנזי: בג"ץ החליט שהמילה כשר בשנתיים הקרובות היא ברשות המועצה.

<ליאור אשכנזי: סורקים, ואתה מקבל את כל הנתונים של התעודה – תוקף התעודה, שם המשגיח.

אורי מקלב: עם מספר פלאפון?

<ליאור אשכנזי: לא רק זה – המשגיח עצמו נכנס דרך הסמארטפון, מקליד את הנתונים שלו, עושה שליחה.

<ליאור אשכנזי: אותו מפקח מקבל את זה אצלו בבית.

עליזה לביא: ראיתי את זה בתל-אביב בזמן חי.

עליזה לביא: שם זה קיים.

<ליאור אשכנזי: גם המשגיח נכנס מתוך הסמארטפון, מטל בבעיות און ליין.

<ליאור אשכנזי: תוקף תעודה, כניסת משגיחים, שם המשגיח, מתי היה ביקור אחרון.

אורי מקלב: השיח בין המשגיח לציבור, קודם כל – אנשים שרוצים לשאול, לברר – אני מקבל פניות מעובדים ועובדות במשרדים שונים, שיש להם מערכת כשרות, אבל הם רוצים לדעת מאיפה היום המערכת הזאת, נניח, גם מבחינתם, הם רוצים יותר בירור על מוצרים מסוימים, והשירות הזה ניתן, וזה שירות מאוד נחוץ.

אורי מקלב: יש כיום שמפיצים את זה: דעו לכם, הגבינה היא מכאן, החיטה התבשלה היום, לא התבשלה היום.

<ליאור אשכנזי: גם המשגיח, זה אותנטי.

<ליאור אשכנזי: אי-אפשר לזייף את זה.

<ליאור אשכנזי: שים לב לסימני המים בתוך התעודה עצמה – הם לא ניתנים לזיוף.

<ליאור אשכנזי: ברגע שתצלם אותה, היא תופיע כצילום.

<ליאור אשכנזי: גם בתעודת הנישואין זה קיים.

<ליאור אשכנזי: אגב, בכל תהליך המשגיח מושגח – את כל זה סימנו בתוך המערכת, והמערכת עובדת.

<ליאור אשכנזי: יש חמישה נושאי ליבה: נישואין, כשרות, מקוואות, קבורה ועירובין, שזה תהליכי הליבה בתוך המועצה הדתית.

<ליאור אשכנזי: רכש, תקצוב ומשאבי אנוש זה מודולים תפעוליים, שהם חיצוניים למערכת, אבל הם חלק ממנה.

<ליאור אשכנזי: אנחנו מדברים עם הציבור.

<ליאור אשכנזי: אני שולח SMS לאותו אזרח, אומר לו: תעודת הנישואין שלך מוכנה, חסר מסמכים, מזל טוב לרגל נישואיך.

<ליאור אשכנזי: התהליכים קורים.

<ליאור אשכנזי: אנחנו מדברים אתם, שולחים מיילים, מקבלים דוחות, מעדכנים מסמכים.

<ליאור אשכנזי: כל המסמכים מורכבים לתוך המערכת באופן דיגיטלי.

<ליאור אשכנזי: אין יותר ניירות.

<ליאור אשכנזי: נגמר התהליך הזה.

אורי מקלב: איך הפידבק מהציבור יכול לעבור אליכם, דהיינו לקבל את המשוב מהציבור?

אורי מקלב: יש גישה למערכת?

<ליאור אשכנזי: אנחנו מנהלים סקר כל הזמן.

<ליאור אשכנזי: העלינו סקר מקוואות- - -

אורי מקלב: למה הציבור חשוף?

אורי מקלב: השאלה שלי, האם הציבור יכול להתקשר אתכם, לתת משוב?

<ליאור אשכנזי: יושב-ראש המועצה הדתית הוא האוטוריטה מבחינתנו כמנהל המערכת אצלו בבית.

<ליאור אשכנזי: אצלו נמצאות כל ההוראות, הוא חותם על התעודה, הוא חותם על בקשת ההצטרפות אלינו.

<ליאור אשכנזי: אנחנו מבצעים שם בקרה של כל מיני נושאים שקורים שם, פניות לכל מיני משרדים ממשלתיים.

<ליאור אשכנזי: שים לב, אדוני היושב-ראש, שאנחנו הצלחנו לחבר את מערכת שירת הים למשרדים ממשלתיים אחרים.

<ליאור אשכנזי: זה ההצלחה הגדולה.

<ליאור אשכנזי: אנחנו מחוברים לרשות האוכלוסין, אנחנו מקבלים את הנתונים ממשרד הפנים, מחוברים למרכב"ה, מחוברים לאורי אריסון, מחוברים לבתי הדין הרבניים.

עליזה לביא: סליחה, אני חייבת לחזור לוועדת הכנסת.

עליזה לביא: אשתדל לחזור.

עליזה לביא: אני חושבת שנעשית פה עבודה מדהימה, הנגשת שירותי הדת.

עליזה לביא: זה שילוב של טכנולוגיה קיימת, ידע, ובאמת הבנה ששירותי דת צריכים להיות מונגשים לכולם ואין סיבה שלא.

עליזה לביא: יישר כוח על העבודה.

עליזה לביא: ודאי יהיה לה עוד המשך.

עליזה לביא: ראיתי את זה בתל-אביב – הייתי בסיור.

עליזה לביא: כל הכבוד.

אורי מקלב: חברת הכנסת עליזה לביא ידועה כאן בכנסת כמי שמתמצאת טוב בכל הנהלים.

<ליאור אשכנזי: אני מחובר למשרד לביטוח לאומי בבקשת רשיון הקבורה- - -

אורי מקלב: גם למשרד הבריאות אתה מקושר?

<ליאור אשכנזי: משרד הבריאות זה השלב הבא.

<ליאור אשכנזי: כבר התחלנו בתהליך של בדיקת היתכנות בינינו.

<ליאור אשכנזי: אנחנו רוצים לתת למשרד הבריאות את אישור הפטירה, שכל אישור הפטירה יעבור באופן דיגיטלי לתוך מערכת שירת הים וייכנס לתיק הנפטר, כלומר שמספיק עם הניירות האלה והפקסים שנשלחים באמצע הלילה.

<ליאור אשכנזי: סליחה, אישור קבורה – רשיון הפטירה.

<קריאה: בלי רשיון קבורה אסור לקבור.

<קריאה: מחכים לרשיון קבורה גם באמצע הלילה.

אורי מקלב: רשיון קבורה כולל את תעודת הפטירה?

<קריאה: זה משרד הפנים, ובמשרד הפנים מקבלים את תעודת הפטירה.

<ליאור אשכנזי: אני חייב לציין שהמשפט האחרון הוא נכון.

<ליאור אשכנזי: ההטמעה וההדרכה של האוכלוסייה הטרוגנית.

<ליאור אשכנזי: אנחנו מדברים על אוכלוסייה שפחות מחשיבים, פחות תהליכים, יותר תהליכים של אחרים, אבל התהליך שם הוא מאוד קשה – תהליך ההצלחה; אנחנו מדברים על מדדי ההצלחה שלנו- - -

אורי מקלב: למי אתה קורא משתמשים?

<ליאור אשכנזי: לעובדים.

<ליאור אשכנזי: לאותו עובד, לאותו רב שיושב והיה רושם בתיק הכחול של פעם, יכול היום להזין אותו למחשב.

<ליאור אשכנזי: אתה זוכר שמשרד הבריאות העביר תהליך של הרופאים, עם תוכנית הקליפס, זוכרים את התהליכים בהתחלה?

אורי מקלב: עדיין האחיות בטיפת חלב, פנקס החיסונים שלך זה כרטסת, ואתה לא יודע, ואתה צריך לשלם 100 שקל, כשאתה רוצה לברר, מתי קיבלו פעם אחרונה חיסון.

אורי מקלב: ואתה לא יכול להזמין תור בטלפון, וכשאתה מגיע, לקחת חופש במיוחד אחר הצהריים, התורים מלאים, באת לפני הצהריים – הפסדת את העבודה, והרופא בדיוק הודיע שהוא לא יכול להגיע.

<ליאור אשכנזי: נראה לי שאתמול היית...

אורי מקלב: יש לי כבר נכדה אחרי בת מצווה, אבל הסיפורים של הנכדים – זה כן.

<ליאור אשכנזי: המשרד עם המועצות הדתיות, מועצת הרבנות הראשית – יושב פה נציג הרב הראשי לשעבר, אז- - -

אורי מקלב: חיים ברוז'ק היה מדריך שלי בתנועת הנוער.

אורי מקלב: זה פער הגילאים.

אורי מקלב: 57 שנה.

אורי מקלב: לפני 53 שנה אני התחלתי בתנועת הנוער.

<ליאור אשכנזי: כמובן, מועצת הרבנות הראשית, תהליכים פוליטיים וגורמי הממשלה בתוך הבית שהצלחנו.

<ליאור אשכנזי: ניהול הפרויקט – אפיונים, פיילוטים, רצנו קדימה אתו, והתהליכים שרצו בתוך הפרויקט עצמו, הצגת המערכת.

<ליאור אשכנזי: נחתמה אמנה עם יושבי-ראש המועצות הדתיות, שהמשרד הוא לא אח גדול, הכול בשיתוף.

אורי מקלב: בכל אופן, הכול מושלם?

אורי מקלב: תגיד משהו.

<ליאור אשכנזי: זה לא קל.

<ליאור אשכנזי: אתה עומד מול אוכלוסייה שהיא הטרוגנית, ואתה עומד מול משילות ממשלתית.

<ליאור אשכנזי: אתה עומד מול חסמים בירוקרטיים בתוך הבית.

<ליאור אשכנזי: יש ועדות מכרזים ויש ועדות בתוך הבית, ויש תקשוב ממשלתי שצריך לתת דין וחשבון.

<ליאור אשכנזי: התהליכים פה לא קלים בכלל, אבל בסופו של דבר ההצלחה היא טובה.

אורי מקלב: אני חושב שזה מאוד מיוחד.

אורי מקלב: היתה לי פנייה מעובדים ששמעו שיש היום דיון, ואמרו: המערכת הזאת היא יותר מדי יותר – אקצר בגלל קוצר הזמן – הם אומרים שהמערכת מאוד חודרת לקרביים של הפעילות שלנו, ובעצם משקפת, אין לנו אינטימיות בפעילות שלנו, שאנחנו צריכים כל פעולה שלנו, כל קנייה, ההתנהלות נורא-נורא שקופה, וזה לא קיים במשרדים אחרים.

אורי מקלב: נכון שהיא מאוד ידידותית, אבל כאן הם אומרים שאיבדו – כל כך טכנולוגית, שהם איבדו את האינטימיות המיידית.

אורי מקלב: כל פעולה היא נחלת הכלל.

<עודד פלוס: זאת האמנה שליאור דיבר עליה.

<עודד פלוס: עשינו אתם אמנה כדי להסיר את כל החששות הללו של האח הגדול.

אורי מקלב: אמרתי שנעשה על זה דיון, או שנעשה פגישה, ואני לא מתערב בדיון הזה, אבל שאלה אחת אחרונה שיש לי בעניין הזה: השם שירת הים.

<ליאור אשכנזי: שירותי הדת היהודיים בשיכול אותיות.

<ליאור אשכנזי: היתה שבת שירה – הנה, יושב פה – אני המצאתי חצי והוא המציא חצי - שמואל סוננבליק, מינהלן.

<ליאור אשכנזי: ישבנו ביחד ביום חמישי, היתה שבת שירה.

<ליאור אשכנזי: קראו את פרק שירת הים.

<ליאור אשכנזי: אמרנו: איך נקרא למערכת?

<ליאור אשכנזי: עלו כל מיני רעיונות.

<ליאור אשכנזי: אמרנו: שירותי דת בשיכול אותיות זה שירת הים.

אורי מקלב: יפה מאוד.

אורי מקלב: חשבתי, שזה יכול להיות קריעת ים סוף, או אחרי הקריעה מגיעה השירה.

אורי מקלב: שירת הים זה בין הדברים שבלטו – גם גברים וגם נשים, שירת הים כוללת, אבל האמת היא – איך קוראים לתורה – עתה כיתבו לכם את השירה הזאת.

אורי מקלב: התורה נקראת שירה.

אורי מקלב: מכל הדברים שרצו לבטא, מצאו: ועתה כיתבו לכם את השירה הזאת.

אורי מקלב: ולמה שירה?

אורי מקלב: מה ששמעתי פעם – אני חושב שזה מתאים גם למקרה הזה – שירה באה מתוך שלמות.

אורי מקלב: אי-אפשר לשיר שירה אמתית – רק כשאתה שלם עם הדבר, שירה מתוך שמחה, ושמחה מתוך שלמות.

אורי מקלב: שירה מראה על דבר שלם.

אורי מקלב: שיר שעליה – זה תכשיט שהוא עגול, שהוא דבר שלם.

אורי מקלב: הוא לא חצי, הוא לא משושה.

אורי מקלב: הוא דבר עגול, מלא ושלם.

אורי מקלב: על זה אומרים שהתורה היא שלמה.

אורי מקלב: לכן שירת הים – שירה אני כבר יודע, וים – יש מיני ים, ויש בו הרבה דברים, אבל ההסבר שלכם בסדר גמור.

אורי מקלב: ההסבר שלי יכול רק להצטרף.

<ליאור אשכנזי: כל מועצה דתית שנכנסת, באופן אוטומטי אנחנו מפרסמים אותה באתר האינטרנט של המשרד לשירותי דת.

אורי מקלב: אמרת שתסביר, איך הציבור מגיע.

<ליאור אשכנזי: זה רישום הנישואין של האינטרנט.

אורי מקלב: איזו נגישות יש, פידבקים, משוב?

<ליאור אשכנזי: רק אסביר את התהליך, ואז נדבר על זה.

<ליאור אשכנזי: התהליך עצמו – אנחנו בוחרים מועצה דתית מסוימת – נבחר את אופקים דווקא ראשונים.

<ליאור אשכנזי: מועד הנישואין – נבחר מועד נישואין קדימה, ואנחנו מקלידים את הנתונים – אני יושב בבית שלי עם בת זוגתי שתחיה לעתיד – וירטואלית – מקלידים את תעודות הזהות, מעלים את התמונות, את הנתונים הפרטיים.

<ליאור אשכנזי: שים לב שבכל מקרה הם נבדקים מול מרשם האוכלוסין, כלומר התהליך הזה, סיימתי אותו, אני יכול לצרף תמונה.

<ליאור אשכנזי: אנחנו יודעים שנשים מאוד אוהבות לצאת טוב בכל תמונה – גם אנחנו – אבל אני יכול לצרף תמונה מהווטסאפ, מהמייל, מקובץ המחשב שלי.

<ליאור אשכנזי: אני מצרף את התמונה הכי יפה שלי, וכך אופיע בתעודת הנישואין.

<ליאור אשכנזי: זה און ליין.

<ליאור אשכנזי: אני מקליד את הנתונים ורץ קדימה.

<ליאור אשכנזי: ארץ מוצא, טלפון, כתובת נוכחית.

<ליאור אשכנזי: אני עושה שלח.

<ליאור אשכנזי: עכשיו ניכנס למועצה הדתית.

<ליאור אשכנזי: עכשיו אנחנו נמצאים כביכול במועצה הדתית קריית שמונה.

<ליאור אשכנזי: ברגע שיש לי פניות לרישום נישואין מהאינטרנט, אני מקבל את הפנייה.

<ליאור אשכנזי: אותו רשם נישואין שמגיע בבוקר ורואה שיש לו פניות מאתר האינטרנט, פשוט מדבר אתם.

<ליאור אשכנזי: הוא אומר: שלום אדוני הנכבד, ראיתי שנרשמתם לנישואין.

<ליאור אשכנזי: שעות הפעילות שלנו הן כך וכך, אתה מוזמן להגיע בשעות הפעילות, מתי אתה רוצה להגיע?

<ליאור אשכנזי: אני מתחיל את הקשר הראשוני עם הציבור בצורה חיובית – התקשרו אליי.

<ליאור אשכנזי: אפשר לשלוח SMS לתוך המערכת, שהגעתם, ברוכים הבאים, שעות הפעילות הן כאלה.

<ליאור אשכנזי: אני שולח לך זימון ביומן.

אורי מקלב: והמשוב?

<ליאור אשכנזי: קודם כל, אנחנו מקבלים מהם משוב בתוך המועצות הדתיות עצמן.

<ליאור אשכנזי: זה היה בסוף המצגת.

אורי מקלב: יש אפשרות גישה חיצונית למערכת הזאת כדי לדעת – הוא רוצה לדבר עם הרב- - -

<ליאור אשכנזי: שים לב למשובים שאנחנו מקבלים בווטסאפ, לצורך העניין.

<ליאור אשכנזי: זה משובים שאנחנו מקבלים בווטסאפ מעובדים ומהציבור עצמו.

<ליאור אשכנזי: תקרא את זה, וזה פשוט מרגש, התהליכים עצמם.

<ליאור אשכנזי: אותו אחד שהרב ערך חופה במקום אחר, פשוט הודיע לזוג, והרב הבין שביום ששי הוא לא יכול לעשות שלוש חופות – שים לב, התהליכים של מערכות משילות.

<ליאור אשכנזי: אנשים שכותבים: לקחת את ההליך הזה.

<קריאה: המועצה הדתית קוראת את הווטסאפים האלה?

<ליאור אשכנזי: המועצה הדתית קוראת, היא מקבלת פידבקים.

אורי מקלב: הוא רוצה לפנות בשאלה דרך המערכת על הכשרות.

אורי מקלב: הוא היה בשבת בבית מלון – אגב, יש בתי מלון, שבגלל שהשבת היא ארוכה, משחררים את הנופשים – במלונות כשרים – ב-17:00 אחר הצהריים.

אורי מקלב: אדם אומר: למי אני מלין בעניין הזה?

אורי מקלב: מופתע לראות שב-17:00 אומרים לו לעזוב את החדר.

אורי מקלב: הוא הזמין חדר לשבת.

אורי מקלב: זה נושא אחר – אבל הוא רוצה לדעת על הכשרות.

אורי מקלב: היה בחנות, ראה כך וכך.

<ליאור אשכנזי: סריקת תעודת כשרות, אתה מקבל את כל הנתונים.

<ליאור אשכנזי: אנחנו בונים עכשיו פורטל כשרות.

<ליאור אשכנזי: יש מיילים לפניות ציבור מול המערכת, לצורך העניין.

<ליאור אשכנזי: יש מייל פניות, אם זה למועצה הדתית, אם זה למשרד לשירותי דת.

<ליאור אשכנזי: יש אתר אינטרנט שממנו אתה יכול להעלות את הפניות, וזה קיים.

<ליאור אשכנזי: התהליכים קיימים.

<ליאור אשכנזי: גם צמצמנו את התהליכים, 40- - -

אורי מקלב: בסיכום נגיד את הדברים בצורה שלמה.

<ליאור אשכנזי: רציתי להראות לכם את המערכת עצמה.

<ליאור אשכנזי: אם אקבל טלפון של אחד מכם אוכל להראות שהיא באמת שולחת מסרונים.

ענת לוי: לא בשידור.

ענת לוי: ..

אורי מקלב: יאיר, בבקשה.

<יאיר פרנק: אני רוצה להקריא פסקה קטנה, כתב את זה שמחה רז, דברים שמשויכים לרב אריה לוין על פרקי אבות, שאני משויך לרב אריה לוין משני מקומות:

<יאיר פרנק: פעם אחת הוא היה רב האסירים, ושני ההורים שלי היו חברי מחתרת לח"י פה בירושלים, ופעם שנייה הוא חתום על הסכמה על הספרים שסבי ז"ל כתב.

<יאיר פרנק: הוא אומר כך – אהוב את המלאכה ושנא את הרבנות.

<יאיר פרנק: האמנם מוטב שיהיה האדם פועל בניין ובלבד שלא יעסוק ברבנות?

<יאיר פרנק: אלא – הוא כותב את זה לפני המון-המון שנים – שבכל תפקיד ציבורי יש שני צדדים: צד השררה, השלטון, וצד המלאכה, התפקיד.

<יאיר פרנק: ובאה האימרה להורותך, אהוב את המלאכה אשר ברבנות, היינו הרבצת תורה, השכנת שלום וכיוצא בזה, אך שנא את הרבנות, את השררה שברבנות.

<יאיר פרנק: אל תתנשא ותדמה בנפשך, כמורם מעם הנך, וכי עולה הנך בתורה עליהם, וכולם חייבים בכבודך.

<יאיר פרנק: רוצה לומר, שהציבור במדינת ישראל רוצה לקבל שירות, וכשהוא רוצה לקבל שירות, הוא רוצה לקבל אותו בדרך שבה הוא רוצה ולא בדרך שאנחנו רוצים לתת לו.

<יאיר פרנק: הוא רוצה לקבל את השירות הזה בנועם פנים ובהרבה מאוד ערוצים – בערוץ דיגיטלי ובערוץ פרונטלי, אם הוא לא יכול, ובערוץ טלפוני.

<יאיר פרנק: והמגע הזה, כפי שאמרנו קודם, על הסטיגמה ועל השמות שיצאו למשרד לשירותי דת, מערכת כזאת היא בדיוק אהוב את המלאכה.

<יאיר פרנק: אתה ממשיך לעסוק בנושאים ההלכתיים כרב או כרשם או לא חשוב כמה, אבל בתוך התפקיד הציבורי שלך אתה נותן את השירות בנעימות, בחוסר התנשאות, בחוסר ויכוח ובמגעים לא נכונים עם הציבור.

<יאיר פרנק: אני חושב שהיתה לי הזכות לחתום על אותה תעודה שהזכיר קודם מנכ"ל המשרד, על תעודת המקום הראשון שקיבל שירות.

<יאיר פרנק: המהפכה הזאת שנעשית כאן, עונה אחד לאחד על החזון שאנחנו במשרד ראש הממשלה מנסים להוביל בשנים האחרונות ולהוביל בשנים הבאות, שאומר שהאזרח הוא מרכז העשייה שלנו.

<יאיר פרנק: אני רוצה לומר יישר כוח.

<יאיר פרנק: ודאי שקל זה לא.

<יאיר פרנק: התנגדויות יש בכל מערכת.

<יאיר פרנק: גם בפרקליטות כולם בעלי אוריינות נפלאה – תכניס מערכת לפרקליטות – מלחמת עולם נגד כמעט כל מי שיש לו מה לומר.

<עודד פלוס: זה עכשיו קורה שם.

<יאיר פרנק: זה קורה כל הזמן.

<יאיר פרנק: הייתי מנהל מערכות המידע של משרד המשפטים בעבר.

<יאיר פרנק: אני רוצה לומר יישר כוח למנכ"ל ולליאור ולמשרד בכלל, ולומר יישר כוח למועצות הדתיות, שאתם לוקחים חלק מאוד-מאוד חשוב בחזון הזה, ואתם מתקדמים בהרבה-הרבה נושאים ממשרדי ממשלה אחרים, ויישר כוח.

<יאיר פרנק: רק תמשיכו כך, ותודה רבה.

אורי מקלב: תודה.

אורי מקלב: יאיר נמצא פה בוועדה לא מעט פעמים, וברוב הפעמים אנחנו עסוקים יותר בחלקים החסרים, במה שצריך להיות, איך ההתקדמות.

אורי מקלב: אביא דוגמה קטנה – היית כאן, יאיר.

אורי מקלב: היתה פה הצעת חוק, שהוועדה דנה בניסיון לחייב הגשת מכרזים בצורה דיגיטלית, בצורה מקוונת.

אורי מקלב: היתה התנגדות נחרצת של משרד הפנים, למה – כי הרשויות המקומיות – ורבות מהן, לא בודדות – אין להן בכלל מערכות מחשוב.

אורי מקלב: מערכות המחשוב לא נמצאות, אין מערכות מקוונות.

אורי מקלב: לא מדברים אתך על מערכת שירת הים.

אורי מקלב: הם צריכים לעבוד רק עם מעטפות.

אורי מקלב: אי-אפשר להעביר להם, אי-אפשר לקבל.

אורי מקלב: באותו משרד אתה רואה חלקים שמתקדמים מאוד וחלקים שעדיין נמצאים מאחורה, והזמן גורם לפערים מאוד גדולים.

אורי מקלב: מה שכאן מאוד מאפיין ומאוד חשוב, שבעצם כל המערכת, כלומר אין פה חלקים שמוזנחים.

אורי מקלב: עשינו את זה לערים הגדולות, אבל עשינו את זה מעל כך וכך – אתה מדבר עד יחידת הקצה, מהקצה ועד הקצה, לא משנה סדר גודל, לא משנה מה הוא מאפיין, מה עיקר הפעילות שלו, פחות הפעילות שלו – כולם ייכנסו בזה.

אורי מקלב: בעצם שלמות של המערכת, מאוד חשובה.

אורי מקלב: כמו שאמרת, פירוש מאוד יפה, אבל עוד פירוש – הרבנות היא דבר אחראי מאוד.

אורי מקלב: אומרים: טוב שברופאים לגיהנום.

אורי מקלב: טוב שברופאים לגיהנום?

אורי מקלב: מי שחושב עצמו שהוא הטוב, מי שאומר שהוא הטוב שברופאים, הוא סומך על עצמו, ואז לכן כל אחד צריך לדעת, כמו שקראנו בשבוע שעבר, שמשה אומר לקורח: וביקשתם גם כהונה?

אורי מקלב: אתם מעיזים לבקש גם את הכהונה?

אורי מקלב: מה הוא אומר לו בזה?

אורי מקלב: הרי קורח אומר: גם אני אחד מהנכדים, וגם לי מגיע.

אורי מקלב: אז מה הוא עונה לו כך?

אורי מקלב: התשובה מונחת בתוך המילים: כהונה לא מבקשים.

אורי מקלב: מי שמבקש, לא ראוי לזה.

אורי מקלב: אף אחד לא מבקש לשמור על היהלום הכי יקר של המלך.

אורי מקלב: הוא לא מבקש לשמור דבר כזה.

אורי מקלב: הוא יודע, הוא שמח, ברגע שהוא מתפטר – ברגע שנתן לו לשמירה, הוא לא יכול לעצום עין מהאחריות.

אורי מקלב: מי שיודע את גודל התפקיד, לא מבקש.

אורי מקלב: דיברנו – כאן יש עוד ערך מוסף, מעבר לכל השירות והמקצועיות, יש פה אחריות מאוד-מאוד גדולה.

אורי מקלב: אנשים סומכים – עצם האחריות.

אורי מקלב: ועוד דבר, חוץ מהשירותים השוטפים, יש פה חלק שהוא עתיר בידע, בפיקוח, בדקדוק בדברים.

אורי מקלב: זה עוד פירוש, אבל זה משלים ומתאים למה שדיברנו.

אורי מקלב: ממש בקצרה, כל אחד בשתיים-שלוש דקות.

אורי מקלב: חיים ברודזיק, בבקשה.

<חיים ברודזיק: בלי לפגוע בגודל המעמד, אני רוצה למחות.

<חיים ברודזיק: לא היינו בבלגאן לפני שירת הים.

<חיים ברודזיק: היו מערכות טובה.

<חיים ברודזיק: היתה מערכת שראתה הגברת לביא, היא מערכת עצמאית בתל-אביב, ועדיין לא מחוברת לשירת הים.

<חיים ברודזיק: אז בוא נאמר – לא הכול היה על הפנים, היה הרבה מה לתקן.

<חיים ברודזיק: היה לי גם הכבוד – וציינתי את זה מספר פעמים – לשבת בזמנו עם השר מרגי, ולתבוע לעשות מערכת מחשוב.

אורי מקלב: לא הבנתי – תל-אביב.

<חיים ברודזיק: המערכת שקיימת בתל-אביב היא מערכת שלהם.

<חיים ברודזיק: עדיין לא – היא מערכת עצמאית, וצריך לומר להם כל הכבוד, מה שהם עשו.

<חיים ברודזיק: לכן אני רוצה לתקן את זה.

<חיים ברודזיק: יש לי עוד הרבה הערות, אבל מאחר שהזמן קצר, אעביר אותן בכתב גם למשרד וגם לוועדה.

אורי מקלב: תודה.

אורי מקלב: מר עמוס צוריאל, בבקשה.

<עמוס צוריאל: אני רוצה לומר שהמערכת הזאת מאפשרת לנו לתת שירות הרבה יותר טוב, ולאסוף ציבורים נוספים שמתחברים אלינו.

<עמוס צוריאל: אני גר באריאל, כבר 30 שנה במועצה הדתית כראש המועצה.

<עמוס צוריאל: אני מכיר את השתלשלות העניינים, איך עברנו מאותו פרויקט כתיבה במחשבים, ואחר כך למערכות מתקדמות יותר, והמערכת הזאת זה שיא בשירותי הדת.

<עמוס צוריאל: באמת כל הכבוד לליאור ולמנכ"ל ולשר.

<עמוס צוריאל: הם עשו עבודה נהדרת, וקידמו את זה בצורה הטובה ביותר והמהירה.

<עמוס צוריאל: צריך לציין שאצלנו באריאל יש 15 סטודנטים.

<עמוס צוריאל: כשהכנסנו את המערכת הזאת לפעולה, והתחלנו לעבוד עם המערכת – היינו בין הראשונים – נרשמו לא מעט סטודנטים וסטודנטיות דרך המערכת לנישואין.

<עמוס צוריאל: אני חושב שזה מדבר בעד עצמו, עד כמה המערכת הזאת טובה.

אורי מקלב: כמה נרשמים יש לכם בשנה באריאל?

<עמוס צוריאל: בדרך כלל יש 50.

<עמוס צוריאל: היום עלינו ל-100.

<עודד פלוס: בגלל האוניברסיטה?

<עמוס צוריאל: גם בגלל האוניברסיטה, ובגלל המערכת.

אורי מקלב: אתם מפרסמים באוניברסיטה שאתם נותנים שירות של רישום נישואין, ומערכות אחרות, שבאות לנגוס ולכרסם במערכות רישום נישואין, מפרסמות – ולא רק זה; לצערנו, גם מעמידים דוכנים כחוק ושלא כחוק בתוך האוניברסיטאות לרישום נישואין – דברים שלא כחוק.

אורי מקלב: אולי יש חשיבות, אם יש מערכות כל כך טובות, הציבור אולי לא מודע, וצריך ליידע על כך בתוך הפרסומים.

אורי מקלב: אני מניח שיש גם קבוצה.

אורי מקלב: בטכנולוגיות של היום, ברשתות של היום אפשר – חשוב לעשות.

אורי מקלב: אני חושב שזה חלק מהתפקיד, ואתם צריכים להתמודד אתם.

אורי מקלב: באריאל – לנו יש זיכרון מאוד טוב, ראש מועצת אריאל רון נחמן, שהיה כאן.

אורי מקלב: אריאל ידועה בנושא הטכנולוגיה.

אורי מקלב: אני רואה בעיני רוחי, שמערכות העירובין למשל, היום מערכות ממוחשבות, טכנולוגיות- - -

<חיים ברודזיק: יש בעיה.

<חיים ברודזיק: פתח תקווה, לפני 30 שנה עשו כזאת מערכת.

<חיים ברודזיק: יש דוח מבקר המדינה עם ספר כזה.

אורי מקלב: סימן שעשיתם טוב...

אורי מקלב: אם יש ביקורת.

<חיים ברודזיק: הלך פייפן.

<חיים ברודזיק: הסיבה העיקרית – הנושא הזה היום, בדקו את העירובין, ומתקנים.

<חיים ברודזיק: ברגע שיהיה לך מכשיר שיגלה איפה יש קרע, אתה ביום ששי בצהריים, ברגע שגילית את זה, חייב לתקן, כי היום זה מתוך חזקה – לא הולכים לתקן.

<חיים ברודזיק: שום רב לא ייתן הכשר, להחזיר את המערכות הללו.

<חיים ברודזיק: חתול ייגע בחוט – תהיה לך מייד התראה במחשב, ואתה תרוץ להודיע בעיר: אין עירוב.

אורי מקלב: אם המערכת מודיעה- - -

<חיים ברודזיק: בבני ברק הוא מתחיל בשני-שלישי, חמישי – תיקונים, ויותר לא בודקים.

אורי מקלב: כיוון שמחלקת העירובין לא עובדת בימי ששי, היא לא מתעסקת אז.

<חיים ברודזיק: צריך בשביל זה רבנים.

אורי מקלב: יש הרבה תועלת בדברים האלה.

אורי מקלב: אני לא נכנס לזה, אבל אין ספק שאפשר להציג – זאת לא התחנה האחרונה שלכם, ליאור.

אורי מקלב: יש הרבה מה להצעיד את המועצות הדתיות, את השירותים קדימה.

אורי מקלב: יש הרבה דברים שיכולים לייעל וגם לשפר.

אורי מקלב: המועצה הדתית חיפה, דוד מצגר.

<דוד מצגר: אני מבקש לחלק את דבריי לשלושה חלקים קצרצרים, ואתן כותרות: האחד זה קביעה, הדבר השני זאת שאלה, והדבר השלישי הוא בקשה.

<דוד מצגר: נתחיל בקביעה.

<דוד מצגר: כבר הקב"ה סידר את סדר מושבנו כאן, שהברזל יושב מול האדם, קרי אנשי המחשבים, תוכנה וכדומה, יושבים מול אנשי המועצה.

<דוד מצגר: מלבד המערכת היפה של שירת הים, מולם, כפי שנאמר כאן קודם, צריכים לעמוד בני אדם.

<דוד מצגר: בנוסף, הצד הטכנולוגי המתקדם, אם לא תהיה הפתיחות, קבלת הפנים היפה, שהיא מושתתת על כמה חלקים – אם מגיעים למבנה מכובד, אם מגיעים למבנה עם מוזיקת רקע, אם מגיעים למבנה עם ריחות נעימים, זה כבר משרה אווירה אחרת לגמרי, וכל הציבור הזה מוזמן לבקר במועצה דתית חיפה, שהדברים הללו פועלים.

<דוד מצגר: מי שנכנס – ואוו, ריח גן עדן.

<דוד מצגר: הדברים הללו משרים אווירה, וכמובן שכתוצאה מכך כל המשא ומתן והשיח הוא שונה לחלוטין.

<דוד מצגר: זאת קביעה.

<דוד מצגר: שאלה.

<דוד מצגר: לגבי הרישום, יש ארגון מיוחד, שאינני בא לכנות אותו בשמות ולהגדיר אותו, ונקרא ארגון צוהר, כפי שאדוני קצת רמז על הדוכנים וכדומה.

<דוד מצגר: האם הארגון הזה חדר או נמצא בתוך המערכת?

<עודד פלוס: לא בשלב הזה.

<עודד פלוס: לא רוצה לפתוח את זה פה.

אורי מקלב: אולי יש רבני ערים.

<דוד מצגר: כמאמר סוגריים- - -

אורי מקלב: אם הוא פועל שלא כחוק ברישום נישואין שעושה, לא במסגרת הרבנות- - -

<ליאור אשכנזי: כל מועצה דתית אזורית, בסופו של דבר תהיה בתוך המערכת.

אורי מקלב: זה צריך להיות בתוך המערכות, ולא מערכות חיצוניות.

אורי מקלב: גביית הכספים – הגשנו שאילתות בעניין הזה.

אורי מקלב: לא קיבלנו תשובות מספקות בעניין, לחלוטין.

אורי מקלב: הם גורמים נזק למועצות דתיות אחרות, מועצות דתיות התקציב שלהן נבנה גם חלק מתוך רישום הנישואין.

אורי מקלב: המערכת, מעבר לניסיון להכפיש ולהשמיץ את המערכות הקיימות כדי להאדיר או לא להשאיר ברירה, וכחלק מדיון שהיה בוועדת חוקה לא מזמן, שם באו לקבוע שרב רושם נישואין, אסור לו לקבל כסף, הרבה איסורים שחלים עליו – בסופו של דבר המטרה היא כדי למנוע את האפשרות, שהמועצה הדתית לא תוכל לספק את כל השירותים.

אורי מקלב: אי-אפשר לדרוש מרב מפתח תקווה שייסע לרישום נישואין באריאל או שייסע עד אילת או כל מקום אחר.

אורי מקלב: יש מערכת הוצאות סביב הדברים הללו, יש מערכת חסמים.

אורי מקלב: כמו שהמערכות האלה לוקחות, ולוקחים אפילו יותר, בסופו של דבר צמצום האפשרות, ולדחוק את המועצות הדתיות לפינה, שהן לא יוכלו לתת את כל השירות, זה יביא את האנשים לבחור במערכת אחרת.

אורי מקלב: אנחנו צריכים לדעת שלא ניתן יד לזה.

אורי מקלב: אנחנו באמת מנסים ומשתדלים ופועלים לעצור את הדברים.

אורי מקלב: אתה העלית דברים נכונים בעניין.

<דוד מצגר: ונקודת סיום, מבחינת הבקשה.

<דוד מצגר: אני מבין שגם מערכות בתי הדין מחוברים לשירת הים.

<דוד מצגר: כל הנושא נקרא טלקומוניקציה, של קשר בין לבין.

<דוד מצגר: אצלנו המערכת קורסת לעתים, במיוחד בימי ראשון.

<דוד מצגר: כאשר זוגות מסוימים ומשפחות עוברות את השבת, איני יודע מה מערך ההתגוששויות באותם בתים, אבל בעיקר זה בימי ראשון - אני פונה לרבנות.

<דוד מצגר: ואז מציפים אותנו, כי הם לא מבדילים בין בית דין רבני לרבנות.

<דוד מצגר: הצרה היא, בתי הדין הרבניים לא עונים לטלפונים באופן קטגורי.

אורי מקלב: אולי זה גט מחושב – אולי אם היו עונים, כבר היו פותחים תיק.

אורי מקלב: אולי בימי ראשון הם רק לא עונים...

<דוד מצגר: השאלה, עד כמה המערכות – כי זה מתחיל ביום ראשון במסות גדולות, וכל השבוע – זה ממש קטסטרופה.

<דוד מצגר: השאלה, עד כמה- - -

<עודד פלוס: שמעת מה אמר לך היושב-ראש.

<עודד פלוס: זה שלא משיגים – הם לא מתגרשים...

אורי מקלב: אבל הבנתי, ליאור, שיש קישור.

<ליאור אשכנזי: יש קישור בין מערכת שירת הים לבתי הדין הרבניים, ובמערכת שירת הים אנחנו מקבלים אינדיקציה מבתי הדין הרבניים.

אורי מקלב: ביום ראשון תענה: כאן לא הרבנות.

אורי מקלב: ..

<ליאור אשכנזי: כאן מתחתנים, נקודה.

<ליאור אשכנזי: ..

<דוד מצגר: זה מה שאנחנו אומרים – אצלנו מחייכים, ושם בוכים.

<דוד מצגר: ..

אורי מקלב: תודה על הדברים.

אורי מקלב: אנחנו הרבה ניזונו בנוגע לרישום נישואין בדיונים פה במערכת שלכם במערכת שפועלת מאוד-מאוד טוב, וזו ההיכרות שלי – אני מניח שגם בעירובין וגם בכשרות, אבל אנחנו נחשפנו, וגם לקחנו כדוגמה את המערכת שלכם, לחזק את מערכת רישום הנישואין בכל המועצות הדתיות, לכן גם תודה רבה למועצה הדתית חיפה.

אורי מקלב: מר מלכא ישעיהו, בבקשה.

אורי מקלב: אני מבקש מכל אחד שתיים-שלוש דקות.

<ישעיהו מלכא: אדוני היושב-ראש, אני רוצה להתייחס למשפט האחרון שלך.

<ישעיהו מלכא: אדם יכול לעבוד, לעבוד, לעבוד, אבל אם המשוב שהוא מקבל, הוא מקבל בצורה לא נכונה, כל העבודה שלו – למשל, זוג שבא לי, לוקח כרטיס, ממלא את חוות הדעת שלו.

<ישעיהו מלכא: הכרטיסים האלה נאספים, מועלים על גרף, מתקיימים דיונים, ומנסים לנווט את זה בצורה אחרת, התייחסות לאותן הערות, והראיה – הראשון לציון קיבלה ציון 99, הראשון בארץ מבחינת ביקורת סמויה.

אורי מקלב: אתה מתכוון, הבירורים שנעשים מסביב, אחרי הרישום.

<עודד פלוס: הפקת לקחים.

<עודד פלוס: היא לוקחת את כל הדברים שמעלים, ועושה הפקת לקחים.

<עודד פלוס: הוא אומר – האדם מדבר עם המערכת – יש המשך לזה אחר כך.

<ישעיהו מלכא: נושא של שירת הים, אני רוצה להתייחס.

<ישעיהו מלכא: אני באתי ממערכת, עבדתי כמנהל פרויקטים בסדר גודל – ולראות מערכת, כפי שהוצגה על-ידי המנכ"ל ועל-ידי ליאור, לראות את הפרטים, אחד אחרי השני, לראות את הדברים האלה עובדים בשטח בצורה נפלאה ביותר – אני רוצה לומר לך שיש חשיבה מאוד עמוקה.

<ישעיהו מלכא: יש פידבק, יש קשר, יש התייחסות אישית לאנשים מבחינת הסובלנות והסבלנות לאנשים.

<ישעיהו מלכא: זה נותן את אותותיו בצורה יוצאת מהכלל, שחברי המועצות הדתיות מרגישים שלא כל כך נורא, אין מה לפחד.

<ישעיהו מלכא: זה לא האח הגדול שהולך לעשות להם בקרה עליהם, אלא הם יעבדו עצמאית לחלוטין, ויש הגיבוי של המנכ"ל לכך.

אורי מקלב: אני מאוד שמח לשמוע את הדברים.

אורי מקלב: ראשון לציון היא עיר ואם בישראל, שמתפתחת מאוד.

אורי מקלב: היא עיר גם ותיקה, אבל גם עיר מתחדשת מאוד.

אורי מקלב: יפה לשמוע, ואין לי ספק שיש הרבה צרכנים עכשוויים ועתידיים למועצה הדתית, וטוב שיש לכם שירות, ושאתם מקבלים פידבק טוב.

אורי מקלב: זה מאוד מעודד ומאוד משמח.

אורי מקלב: תודה רבה על הדברים, מר ישעיהו.

אורי מקלב: עו"ד רפי מלחי, יושב-ראש החטיבה הדתית בהסתדרות החדשה.

אורי מקלב: בהצלחה.

<רפאל מלאכי: תודה.

<רפאל מלאכי: שתי נקודות בקצרה אני רוצה להעלות.

<רפאל מלאכי: אני לא רוצה לקלקל את השמחה של כולם פה עם המערכת – גם אני מברך על המערכת החדשה, והטכנולוגיה היא דבר מאוד טוב ורצוי, אבל אני רוצה להתחבר דווקא לדברי המנכ"ל שאמר שרוצים לשנות את התדמית – בישיבה של המנכ"ל אמרתי לעובדי המועצות הדתיות – השאלה שלי, האם התייחסו לעובדים בנושא הזה, לכל הטמעת המערכת?

<רפאל מלאכי: אנחנו ראינו מערכות מאוד גדולות ברשות המסים, בביטוח לאומי ובעוד כל מיני משרדים, שלא העזו להפעיל את המערכות לפני שישבו עם ועד העובדים, וגם פיצו אותם, וגם נתנו להם הכשרות ספציפיות – זו נקודה ראשונה.

<רפאל מלאכי: נקודה שנייה, בקשר למה שאמר הרב מצגר, בקשר לנישואין, הייתי מבקש בנושא הזה לדון, לא לאפשר לצוהר להיכנס למערכת, משום שמאז שאפשרו לצוהר לרשום נישואין, אנחנו יודעים מה קורה במחלקות הנישואין בכל המועצות הדתיות בארץ – יש ירידה דרסטית ברישום, וזה רק הולך ומחליש את המועצות הדתיות – הן את העובדים והן את הפן התקציבי שלהם.

<רפאל מלאכי: זו הנקודה השנייה, והייתי שמח שתהיה התייחסות לשני הנושאים הללו.

<רפאל מלאכי: תודה.

אורי מקלב: בבקשה.

<עודד פלוס: אתייחס לשתי הנקודות שהעלית.

<עודד פלוס: קודם כל, לגבי העובדים.

<עודד פלוס: אני חושב שאם תסתובב בארץ, ותדבר עם העובדים – יושבים פה ראשי מועצות דתיות – המערכת הזאת היא ברכה לעובדים.

<עודד פלוס: אני מסתובב לא מעט, מדבר עם העובדים במחלקות הנישואין, שעובדים עם המערכת.

<עודד פלוס: זו ברכה מבחינתם.

<עודד פלוס: זה מייעל להם את העבודה, זה מקצר להם את ההליכים.

<עודד פלוס: אם לא הייתי ציני, הייתי אומר שהם צריכים לשלם לנו.

<רפאל מלאכי: רק אעיר על מה שאתה אומר.

<עודד פלוס: אני לא מנהל אתך ויכוח.

<רפאל מלאכי: לא ויכוח, אבל אני כחבר מועצת ביטוח לאומי, כשהטמיעו את המערכת בביטוח לאומי, לא נתנו להם להיכנס עד שלא ישבו עם ועד העובדים, וגם נתנו להם תוספת בשכר בנושא הזה.

<רפאל מלאכי: כפי שאמרת, ואני מתחבר למה שאמרת – התדמית כל כך חלשה, העובדים כל כך חלשים, אז לא סופרים אותם בכלל, לצערי הרב.

<רפאל מלאכי: ואני פה בשביל לייצג את העובדים.

<עודד פלוס: רפי, אנחנו נשמח מאוד לשתף אתכם פעולה, כשיירגעו קצת הרוחות בהסתדרות אחרי הבחירות.

<רפאל מלאכי: ברוך השם, אנחנו רגועים, ולא טעינו.

<עודד פלוס: לגבי צוהר, שמעתי גם את הדברים שנאמרו פה.

<עודד פלוס: נתתי אמירה כדי לא לפתוח דיון, שלצוהר כרגע לא מתחברים, אבל שמעתי מה שהיושב-ראש אמר.

<עודד פלוס: ברור שכל מהלך שנעשה, הוא תנאי להתנהלות חוקית מבחינתם, כלומר אם יש הפרה של החוק - ויש פה ושם נקודות כאלה – נטפל בהם, ואין ספק שהחיבור למערכת שירת הים זה סוג של מקל וגזר.

אורי מקלב: זה דבר חשוב שאמרת בעניין הזה.

אורי מקלב: אני חושב שלא יכולים לתת למערכת חיצונית להשתלט על מערכות פנימיות, לגרוע ממועצות דתיות אחרות באופן שעובדים מחוץ למערכת, לא כפופים לתנאי המערכת, ולהשתמש בתוך המערכת.

<עודד פלוס: היום 10% מרישום הנישואין מבוצע על-ידי צוהר.

<עודד פלוס: 3,500.

<חיים ברודזיק: זה כל הארץ, אל תשוו אותם לערים.

<עודד פלוס: בסדר.

אורי מקלב: אבל אי-אפשר לא להשתמש, לגבות כספים כמה שרוצים, לגבות יותר כספים ולעשות עוד פעולות, תעמולה, לבוא במקומות, לא לרשום, ואז לומר: אני רוצה גם את המערכת הזו.

<חיים ברודזיק: והם עוד גובים- - -

אורי מקלב: ודאי, גובים יותר כסף, ואחרי זה לבוא, להכפיש ולהשמיץ את המערכות הקיימות.

אורי מקלב: אני לא חושב שאפשר לתת להם בצורה מסודרת.

אורי מקלב: אם זה היה במערכת אחרת, אם זה היה קורה בביטוח לאומי או במשרד הפנים או בכל מקום אחר, ודאי שהמערכות – משרד התחבורה – המערכות היו מתמודדות עם זה, ואני אומר לך, אדוני המנכ"ל – זה חלק מהתפקיד.

אורי מקלב: צריך לעשות את זה באומץ.

אורי מקלב: אני חושב שבסופו של דבר, צריך לעשות את זה.

אורי מקלב: אולי בהתחלה היה נראה, להשלים עם המצב, ולא חשבו שזה יגדל לכאלה ממדים, אבל הנה.

אורי מקלב: אם, נניח, פעם, בדימוי שזה נכון – זה גם לא נכון – אנשים יקבלו שירות טוב יותר במועצות הדתיות היום, אין ספק בעניין הזה, ויש גם פידבק טוב.

אורי מקלב: אנשים שבאים, ובאות המערכות, אומרים שקיבלו התייחסות טובה, העובדים עושים מאמץ – על זה צריך אולי לתת להם תוספות.

אורי מקלב: היום היחס של פקיד ממשלתי – אנחנו מכירים אותו וחשים אותו וחווים אותו, וזה תלוי במצב רוח, איך הגיע היום.

אורי מקלב: אין לו שום מניעה, איך לדבר עם אנשים, זה נהפך כמעט לסטנדרט, הוא משתתף לגבי האזרח שבא לקבל שירות, והעובד במועצה הדתית יודע שהוא צריך לעשות מאמץ יתר.

אורי מקלב: אנחנו מקבלים פידבקים גם משירותי הקבורה.

אורי מקלב: אנשים היום משבחים את שירותי הקבורה, התייחסות של עובדי החברות קדישא.

אורי מקלב: יש דברים שאולי הם מקצועיים כמו עירובין, אבל דברים – המערכת עוברת גם עכשיו מסע לא קטן- - -

<עודד פלוס: מפה אני הולך למועצת הרבנות הראשית, לקיים דיון.

<רפאל מלאכי: אדוני היושב-ראש, מה עם המשכורת שלהם?

אורי מקלב: עכשיו אני רוצה להתייחס אליך.

אורי מקלב: קודם כל, באמת אתה צודק.

אורי מקלב: בחלק הזה אתה דואג לעובדים, ואם העובדים במקומות אחרים קיבלו, למה שגם כאן לא יקבלו?

אורי מקלב: אם במקומות אחרים עובדים – בצדק או שלא בצדק, לא נדע – אבל אני כן רוצה להעלות על נס את עובדי המועצה הדתית.

אורי מקלב: המועצה הדתית לא השביתו, ולא אמרו: נתנה את המערכת כל זמן שלא נקבל תוספת שכר.

אורי מקלב: הבאת דוגמה מאוד-מאוד לא טובה מביטוח לאומי.

אורי מקלב: אנשים סבלו, התעמרו, ואנשים נמנע מהם לקבל שירות בביטוח לאומי.

אורי מקלב: אנשים היו צריכים לטרוח הרבה.

אורי מקלב: היתה להם הרבה טרדה, הרבה עגמת נפש, הרבה הוצאות.

אורי מקלב: עד היום מערכות שלמות, שהיו יכולות להיות ממוחשבות, והיו מונעות מאנשים – היו יכולים לשפר את השירות, ולא מקבלים את זה בגלל שאנשים היו מקבלים את התוספות.

אורי מקלב: אני לא רוצה לומר לכם, מאחורי הקלעים – אתה גם יודע, אתה בהסתדרות – שהיום במשרדי הפנים, בלשכות למרשם האוכלוסין אנשים מחכים, יש הרבה-הרבה השלכות בעניין הזה.

אורי מקלב: בסופו של דבר מאחורה זו שאלה של לא נענים לדרישות העובדים.

אורי מקלב: אני לא נכנס כאן – אתה ודאי תגיד שהעובדים מוצדקים, ויכול להיות שבאמת מוצדקים.

אורי מקלב: אם היה היום צריך לעבור למערכת ביומטרי – בהחלט יכול להיות שהדרישה ממנו – קודם כל אנחנו דורשים ממנו יותר קבלות קהל, הוא צריך לשבת יותר זמן להנפיק את התעודה, הדיוק שלו והמאמץ שלו תוך כדי העבודה – יכול להיות.

אורי מקלב: אני מקווה שהתוספות הן על עבודה.

אורי מקלב: כלומר מה שמקבלים משכורת, זה בלי לעבוד.

אורי מקלב: עכשיו צריך תוספת.

<ישעיהו מלכא: המועצות הדתיות, אין להן שאלטר.

<ישעיהו מלכא: זו הבעיה.

<דוד מצגר: יש להן שאלטר, הרב ישעיהו.

<דוד מצגר: לא מנצלים אותו.

אורי מקלב: אבל זה שעובדי משרד הדתות – אני מעלה על נס – שהם לא עשו סנקציות ולא עשו לא שביתות איטלקיות ולא עיצומים, ונתנו את השירותים, הפוך – אמרו: נעשה ונשמע – צריך לציין אותם.

אורי מקלב: הם קודם כל עשו.

אורי מקלב: זה שלא צריך לקפח אותם – אני גם חושב.

אורי מקלב: אם מקובל במשרדים ממשלתיים – אתה שומע מיאיר ברמז, וזה לא סוד, שבפרקליטות – אולי לא דרישות שכר אלא דרישות- - -

<יאיר פרנק: רוב-רובן המוחלט של המערכות החדשות עולות בלי שום סכסוכי עבודה ותוספות שכר.

<יאיר פרנק: מעטים המקרים שבהם העסק הוא במסגרת סכסוך, ואז יש איזושהי תוספת שכר.

<רפאל מלאכי: בוועדים החזקים, אתם לא מסוגלים להתניע מערכת בלי לשבת אתם.

<רפאל מלאכי: חד-משמעית אני אומר לך את זה.

<רפאל מלאכי: ועדים חזקים לא ייתנו לכם להכניס.

<יאיר פרנק: לא מדבר על לשבת – הועלתה פה סוגיית התגמול, אז אני אומר – רוב מוחלט של המועצות פועלות בלי תגמול, ולחשוב שתפישתית מערכת מידע היא בת ערובה לתגמול, זה לא נכון.

<רפאל מלאכי: אין ברירה לפעמים.

<יאיר פרנק: אה, זה נשק?

<יאיר פרנק: אז בסדר.

<רפאל מלאכי: בהחלט כן.

אורי מקלב: אני רוצה להשאיר את האווירה הטובה.

<רפאל מלאכי: אני מתנצל – אמרתי מראש שאני לא רוצה לפגוע בשמחה.

<ליאור אשכנזי: אני גם רוצה לומר ליושב-ראש שיש גם מחלקות בעיריות שמחוברות לשירת הים, כמו מודיעין, כמו אילת.

<רפאל מלאכי: אין שם מועצה דתית.

<ליאור אשכנזי: אין שם מועצה דתית, זה חלק מהעירייה לגמרי.

<ליאור אשכנזי: היא מחוברת לשירת הים.

אורי מקלב: מה עם בני ברק?

<חיים ברודזיק: זו מועצה דתית רגילה.

אורי מקלב: אבל חלק מהשירותים לא ניתנים על-ידי העירייה.

<חיים ברודזיק: זו מועצה דתית רגילה.

אורי מקלב: צריך לחשוב גם.

אורי מקלב: יכול להיות שחלק מהדברים – אפשר להתחבר, חיבור לרב העיר.

אורי מקלב: בסדר.

אורי מקלב: לא הרחבנו.

אורי מקלב: אני מודה לכולכם.

אורי מקלב: מאחורי הדברים, כפי שאמרתם, יש עובדים רבים – גם עובדי המשרד, שאתם הנציגים שלהם, עובדים בתוך המשרד לשירותי דת, גם המשרד, ההנהלה שלו, כולל השר, שרואה חשיבות מאוד גדולה, מזכיר הרבה בכנסת את המערכות הללו.

אורי מקלב: זו תשובה כנגד הרבה פנים, קטגורים.

אורי מקלב: לא רק עצם המערכת – אנחנו גם מרימים את הדגל הזה, יכולים להתגאות בעניין הזה.

אורי מקלב: יש לזה ערך מוסף, כפי שאמרנו, ואני מאחל לכולנו שגם ישפר את השירות, גם ייתן שירות טוב יותר, גם ירחיב את השירותים, גם יידע להתמודד עם הניסיון לפגוע בשירותים של המועצות הדתיות ושל המשרד, ובעצם המטרה היחידה היא שירות טוב.

אורי מקלב: תודה רבה, הישיבה נעולה.